burgasdotpro/wikipedia huggingface dataset:
19955 Hollý

(19955) Hollý je planétka, ktorú objavil Milan Antal v skorých ranných hodinách dňa 28. novembra 1984 počas svojho pobytu na maďarskom observatóriu Piszkéstető. Je pomenovaná po Jánovi Hollom.
Okolnosti objavu.
Planétka sa v čase objavu nachádzala vo východnej časti súhvezdia Orión, v blízkosti hranice súhvezdí Blíženci ("Gemini") a Jednorožec ("Monoceros"), asi 3,5° juhovýchodne od hviezdy formula_1 Ori (+4,2 mag), mala zdanlivú fotografickú jasnosť +18,8 mag a bola 50. planétkou objavenou v druhej polovici novembra 1984. Svedčí o tom aj jej predbežné označenie 1984 WZ1, ktoré dostala krátko po objave.
Planétka bola na tomto observatóriu pozorovaná (pravdepodobne M. Antalom) aj v ďalších 3 nociach a celkovo bolo zmeraných 11 pozícií, neskôr zaslaných do MPC. Naposledy bola planétka pozorovaná ráno 4. decembra 1984.
Dráha.
Planétka obieha okolo Slnka v strednej vzdialenosti 459 mil. km po mierne excentrickej dráhe s
dobou obehu 5,38 roku (1963 dní). K Zemi sa približuje na minimálnu vzdialenosť 244 mil. kilometrov a jej veľkosť je odhadovaná na 8,5 km.
Očíslovanie planétky bolo zverejnené v cirkulári MPC č. 41901 vydanom dňa 9. januára 2001.
Pomenovanie.
Planétka je pomenovaná po Jánovi Hollom (1785 – 1849), známom slovenskom klasicistickom básnikovi, katolíckom kňazovi a členovi slovenského obrodeneckého hnutia.
Meno planétky sa stalo oficiálnym po zverejnení v cirkulári MPC č. 43193 vydanom dňa 4. augusta 2001 Medzinárodnou astronomickou úniou.
Zaujímavosť.
Planétka (19955) Hollý bola objavená na rovnakej fotografickej platni ako planétka (3393) Štúr, ktorá sa v tom čase nachádzala 129' južne. V období od 28. novembra do 4. decembra 1984 boli obe planétky exponované na rovnaké fotografické platne.
TV 56

TV 56 (pôvodný názov Žilinská televízia) bola súkromná televízna stanica zo Žiliny, ktorá zanikla v roku 2013. Na jej vysielanie nadviazala TV Fenix.
Vlastníkom licencie bola "Agentura S" a signál šírila z vlastného vysielača na kóte Hradisko na 56. kanáli a prostredníctvom káblových rozvodov.
Vaňa

Vaňa je nádrž, ktorá je zhora otvorená. Je vyrábaná z rôznych materiálov (kov, plast, atď.). Väčšinou má podlhovastý tvar, ale vyskytujú sa i oválne kúpeľňové vane, či vane v tvare srdca. Najčastejšie je používaná ako zariadenie kúpeľne pre kúpanie osôb, ale vane sa používajú na rôzne účely aj v priemyselných zariadeniach.
Vaňa je v súčasnosti často nahradzovaná sprchovým kútom, ktorý je menej náročný na miesto a lacnejší na prevádzku.
Dnes sú vane najčastejšie vyrábané lisovaním oceľového plechu s následným smaltovaním. Vyrábajú sa ale aj vane liatinové, plastové, nerezové a niekedy boli používané aj lacné vane z pozinkovaného plechu.
Michael Lammer

Michael Lammer (* 25. marec 1982, Kirchberg, Švajčiarsko) je súčasný švajčiarsky profesionálny tenista.
Paolo Lorenzi

Paolo Lorenzi (* 15. december 1981, Rím, Taliansko) je súčasný taliansky tenista.
Rakúska štátna cena za európsku literatúru

 
Rakúska štátna cena za európsku literatúru (), známa aj ako Európska literárna cena (), je literárna cena v Rakúsku, ktorú udeľuje federálne ministerstvo pre vzdelanie a kultúru európskym spisovateľom. Вola zriadená vo Viedni v roku 1964 ako cena Nikolausa Lenau (Nikolaus-Lenau-Preis), v roku 1965 dostala súčasný názov. Je dotovaná sumou 25 000 € (2007).
Mohammed Ghareeb

Mohammed Ghareeb (* 22. júl 1980) je kuvajtský profesionálny tenista.
Marsel İlhan

Marsel İlhan (* 11. jún 1987) je súčasný turecký profesionálny tenista.
Bob Ezrin

Bob Ezrin (* 25. marec 1949, Toronto, Ontário, Kanada) je kanadský hudobník a hudobný producent. 
Patrí medzi navplyvnejších hudobných producentov. Počas svojej viac ako 38 ročnej kariéry spolupracoval s umelcami mnohých žánrov populárnej hudby, ako sú Alice Cooper, KISS, Pink Floyd, Lou Reed, Roberta Flack, Peter Gabriel, Dr. John, Nils Lofgren, Kansas, Rod Stewart, Berlin, Hanoi Rocks, Nine Inch Nails, The Jayhawks, 30 Seconds to Mars, The Darkness, Jane's Addiction mnohých ďalších. Jedným z jeho najvýznamnejších projektov, na ktorých významne participoval bol "The Wall" od skupiny Pink Floyd. 
V súčasnosti spolupracuje na produkcii koncertného albumu s opernými nahrávkami talianskeho orchestra L'Orchestra di Piazza Vittorio v Ríme.
Je trojnásobným nositeľom Juno Award.
Rozhlasový dokument

Rozhlasový dokument je 
Inými slovami rozhlasový dokument je umelecko-dokumentárne a umelecko-publicistické rozhlasové pásmo. 
Vrcholným tvarom rozhlasového dokumentu je rozhlasový fíčer (feature). Tento mnohotvárny rozhlasový žáner má v Slovenskom rozhlase vyše tridsaťročnú tradíciu.
Jeho autormi boli na začiatku redaktori rozhlasu Ilza Klásková, Ernest Weidler, Emil Benčík a Ivan Lehotský. K najvýraznejším predstaviteľom strednej generácie patrí Jozef Lenhart, Iveta Bognárová, Táňa Kusá a ďalší. Okrem redaktorov rozhlasu sa tvorbe fíčrov venujú aj externí autori.
Slovenský rozhlas odvysielal dosiaľ stovky fíčrov, ktoré získali ocenenia v rozhlasových žatvách i na medzinárodných festivaloch rozhlasovej tvorby. Deväťdielny fíčrový seriál Emila Benčíka Prvý muž česko-slovenskej jari Alexander Dubček, vydalo Vydavateľstvo Slovenského rozhlasu na mg. kazetách.
Beánia

Beánia (iný názov: beánie [čiže pomnožné podst. m.] ; etymológiu pozri v článku beánia (stredovek)) je študentská slávnosť, na ktorej sú študenti prvého ročníka školy symbolicky prijímaní medzi študentov, presnejšie:
46 (číslo)

46 (slovom štyridsaťšesť) je číslo, ktoré nasleduje za číslom 45 a predchádza číslu 47.
46 v matematike.
Štyridsaťšesť je okrem iného aj:
Hákový nakladač

Hákový nakladač je zariadenie umožňujúce nakladanie, prepravu, vyprázdňovanie odpadových kontajnerov v určených na prevážanie rôznych druhov materiálu. Sú schopné prevážať aj zariadenia ako napr. mobilné lisy odpadu alebo prepravné cisterny, pokiaľ sú prispôsobené k manipulácii hákovým nakladačom.
Je možné ich montovať na ľubovoľné úžitkové vozidlo s požadovaným užitočným zaťažením: napr. Man, Iveco, Tatra, Škoda LIAZ, Volvo, Scania, DAF, Mercedes-Benz.
Ramenový nakladač

Ramenové nakladače je zariadenie slúžiace na prepravu vaňových kontajnerov. Kontajnery je možné nakladať, skladať, vysýpať a prekladať na príves.
Plošina nadstavby pozostáva z obvodového rámu, priečnikov, pozdĺžnikov a podlahy z ryhovaného plechu. Na plošine sú šírkové dorazy a polohovateľné dĺžkové dorazy kontajnera a takisto aj uchytenie hlavných hydraulických valcov. Plošina je v prednej časti opatrená vertikálnou stenou zabraňujúcou posunu náhodne vypadnutých elementov z kontajnera.
Ramená majú šesťuholníkový tvar, v spodnej časti sú spojené priečnou rúrkou, ktorá zabezpečuje ich súmerné preklápanie. Vnútri ramien sú výsuvy s hydraulickými valcami. V zadnej časti sú dva zaisťovacie háky kontajnera, ktoré sú ovládané vzduchovým valcom.
Nadstavbu pri manipulácii s kontajnermi fixujú dve zadné hydraulické podpery. Každá je zvlášť ovládaná, čo umožňuje vyrovnanie vozidla v miernom teréne, Hydraulický rozvod a zámky sú umiestnené pod plošinou, čím sa eliminuje možnosť ich poškodenia.
Intravilán

Intravilán je centrálna časť katastrálneho územia obce vyznačujúca sa súvislo zastavanými a na zastavanie určenými pozemkami vrátane vnútorných cestných komunikácií, plôch zelene, technickej a občianskej vybavenosti. Hranicu, ktorou je intravilán oddelený od vonkajšej časti katastrálneho územia (extravilánu), tvorí vonkajší obvod zastavaných oblastí a priliehajúcich plôch. Do intravilánu nespadajú osamelé sídla (umelé roztrúsené osady, samoty, chalupy ap.) a priemyselné alebo hospodárske stavby (napr. stodoly, mlyny ap.), ktoré nie sú územne spojené s jeho centrálnou časťou. Hranica intravilánu je úradne určená (úradný intravilán) na základe geodetického vytýčenia, ktoré sa robí len raz za pár rokov ... Takže nie všetko zastavané územie je súčasťou intravilánu. To je aj dôvod, prečo stavebný zákon v časti územné plánovanie v §11 určuje, aby územný plán obce určil hranicu zastavaného územia obce ako územie kompaktne zastavané (rozumej intravilán) alebo územím určeným územným plánom na zastavanie (rozumej po súhlase poľnohospodárov so záberom pôdy) mimo intravilánu a ostatným územím obce, ktoré sa tak považuje za nezastavané teda nezastavateľné. Mimo hraníc intravilánu je extravilán, ale to znamená že súčasťou extravilánu môže byť v budúcnosti aj zastavané územie, ak tak určil územný plán (smerom do budúcnosti) alebo je už podľa územného plánu zastavané. Nasledovné geodetické vymedzenie intravilánu tento rozdiel vyrovná, ale vývoj zástavby ak pôjde ďalej do priestoru bude sa opakovať. V súlade so stavebným zákonom výklad zastavaného územia kvôli aplikácii ochranných pásiem vo vzťahu k zastavanému územiu priniesla aj novela cestného zákona v §11.
Ako "intravilán" taktiež možno označiť stavebný pozemok vnútri zastavanej časti obce. Z historického hľadiska, v urbárskom práve sa ako intravilán označoval dom, záhrada, dvor a záhumie v rozsahu najviac jedného jutra.
V Uhorsku bol termín intravilán zavedený v 13. storočí, čo súviselo s uplatňovaním zákupného práva pri zakladaní nových osád. Ako to popisuje Stanislav Horváth: "„Podľa neho zemepán raz navždy stanovil stavebnú plochu celej obce prídelom určitého počtu domových gruntov (fundus intravilanus). Podľa tereziánského urbáru z roku 1767 bol rozsah intravilánu poddanskej usadlosti určený výmerou o rozlohe jedného jutra (=1200⁭ siah). Mimo obce sa stavať nesmelo.“" Následkom nárastu počtu obyvateľstva tak dochádzalo k deleniu stavebných parciel pri dedení, avšak rozšírenie parcely pribratím územia z extravilánu záviselo od rozhodnutia zemepána.
Mesto bohov

Mesto bohov je brazílsky film z roku 2002. Rozpráva príbehy mladých ľudí žijúcich v jednej z najchudobnejších a najnebezpečnejších štvrtí Rio de Janeira. Film je pohľadom na drsný život v slumoch, kde vinou ťažkej sociálnej situácie a nedostatočného vzdelania obyvatelia obchodujú s drogami a zabíjajú sa medzi sebou. 
Film je poskladaný do akýchsi kapitol, posúvajúcich dej v čase a popisujúcich jednotlivé postavy akokoľvek spojené s celým príbehom. Rozpráva príbehy ľudí, ktorých životné osudy sa pretínajú, tak ako to vidí rozprávač filmu Buscapé "Raketa".
Mesto bohov je bytový projekt brazílskej vlády na ubytovanie najchudobnejších ľudí, založený na začiatku 60. rokov 20. storočia. Počas troch dekád sa z mesta postupne stane jedno z najnebezpečnejších miest v Riu de Janeiru. 
Príbeh.
Buscapé je mladý černošský chlapec, amatérsky fotograf, žijúci v Meste Bohov. Je príliš bojazlivý a múdry na to, aby páchal zločiny. Chce sa stať profesionálnym fotografom. 
Najznámejším gangom v meste v 60. rokoch je "Trio Morte (Nežné Trio)", ktoré obdivujú všetci mladí chlapci. Jedným z členov tria je aj Buscapého starší brat Marreco "Káčer", ale Buscapé nemá odvahu pridať sa do gangu svojho brata. Po prepadnutí motelu kvôli peniazom postupne zomierajú všetci traja členovia gangu. 
V 70. rokoch získava nadvládu nad mestom brutálny mladík "Li'l Zé "Malý Zé"", ktorý v detstve spolupracoval s triom. Ten so svojim kamarátom Bene zavraždí takmer všetkých svojich konkurentov, aby ovládol obchod s drogami v Meste Bohov. Carrot Sandro "Mrkváč" je šéfom jediného gangu, ktorý Zé nechal na pokoji, pretože je priateľom Beneho. 
V 80. rokoch sa Bene rozhodne odísť z gangu, pretože už nie je ochotný zmieriť sa s brutalitou gangu. To sa nepáči Malému Zé, ktorý sa po Beneho nešťastnej smrti rozhodne ovládnuť aj rajón Carrota Sandra. V meste sa rozpúta vojna medzi oboma gangmi, ktorú zaznamená svojim fotoaparátom Buscapé, vďaka čomu dostane vytúžené miesto novinára.
Ocenenia.
Film bol nominovaný na štyroch Oscarov, získal 48 ocenení a ďalších 21 nominácii:
Copiapó

Copiapó môže byť:
Copiapó (sopka)

Copiapó je názov v súčasnosti neaktívneho stratovulkánu, nachádzajúceho sa v čilskom regióne Atacama, asi 15 km od argentínskych hraníc. Je to najjužnejšie položená sopka severnej časti čilského vulkanického regiónu. Na juhozápadných svahoch sopky sa nachádza osem andezitových troskových kužeľov, ktorých vek je podstatne mladší, ako vek hlavnej vulkanickej stavby, tvorenej dacitmi až andezitmi. Podľa záznamov zo začiatku 20. storočia sopka vykazovala solfatárickú aktivitu.
Santiago Giraldo

Santiago Giraldo (* 27. november 1987, Pereira, Kolumbia) je súčasný kolumbijský profesionálny tenista.
Laurent Recouderc

Laurent Recouderc (* 10. júl 1986, Toulouse, Francúzsko) je súčasný francúzsky profesionálny tenista.
Bohdan Ulihrach

Bohdan Ulihrach (* 23. február 1975, Kolín, Česko) je bývalý český profesionálny tenista. Počas svojej kariéry vyhral 3 turnaje ATP v dvojhre.
Juan Pablo Brzezicki

Juan Pablo Brzezicki (* 12. apríl 1982, Buenos Aires, Argentína) je súčasný argentínsky profesionálny tenista. Počas svojej kariéry vyhral 1 turnaj ATP vo štvorhre.
Mathieu Montcourt

Mathieu Montcourt (* 4. marec 1985, Paríž, Francúzsko – † 6. júl 2009, Boulogne-Billancourt) bol francúzsky profesionálny tenista.
6. júla 2009 ho jeho priateľka našla mŕtveho v Boulogne-Billancourt. Podľa obdukcie bol príčinou smrti infarkt, lieky a drogy neboli nájdené, ako aj žiadne dôkazy násilnej smrti.
James M. Buchanan

James McGill Buchanan (* 3. október 1919, Murfreesboro, Tennessee – † 9. január 2013, Blacksburg, Virgínia) bol americký ekonóm, známy predovšetkým svojou prácou na teórii verejnej voľby, za ktorú získal v roku 1986 Cenu Švédskej ríšskej banky za ekonomické vedy na pamiatku Alfreda Nobela.
Životopis.
Išlo o najvplyvnejšieho predstaviteľa teórie verejnej voľby. Absolvoval pedagogickú strednú školu v rodnom Murfreesboro. Titul PhD. získal v roku 1948 na University of Chicago. V tej dobe bol ovplyvnený predovšetkým jedným z najvýznamnejších ekonómov 20. storočia – Frankom Knightom. Väčšinu svojho času venoval prednášaniu mladým ekonómom na amerických univerzitách. Prednášal napríklad na University of California, Los Angeles, Floridskej štátnej univerzite v Tallahassee a od roku 1983 aj na Univerzite Georga Masona vo Virgínii.
Po celý svoj život sa pohyboval na hraniciach ekonómie a politiky a ich vzájomným ovplyvňovaním.
Citáty.
"„Politici nekonajú inak ako ostatní ľudia, ktorých ekonómia študuje.“" (James Buchanan) 
"„Človek chce slobodu, aby sa stal človekom, ktorým sa chce stať.“" (James Buchanan)
Ernests Gulbis

Ernests Gulbis (* 30. august 1988, Riga, Lotyšsko) je súčasný lotyšský profesionálny tenista.
Počas svojej kariéry vyhral jeden turnaj hlavného okruhu ATP vo štvorhre.
Pri svojej premiérovej účasti na grandslamovom turnaji US Open v roku 2007 sa prebojoval až do štvrtého kola, pričom v treťom kole porazil vtedajšiu svetovú osmičku, Tommyho Robreda.
Hold On (pieseň Good Charlotte)

„Hold On“ je štvrtá pieseň hudobnej pop punkovej skupiny Good Charlotte na albume "The Young and the Hopeless". Vo videoklipe k tejto skladbe po prvýkrát vystúpil aj (dnes už bývalý) bubeník kapely Chris Wilson.
Lynx

Lynx (doslova rys [ako zviera]) môže byť
Cerro Tuzgle

Cerro Tuzgle je najvýchodnejšie položený vulkán centrálnej časti Ánd (120 km východne od hlavného vulkanického oblúka). Nachádza sa na hraniciach argentínskych provincií Jujuy a Salta.
Geologický vývoj.
Stratovulkán začal svoju existenciu v pleistocéne erupciami ryodacitových ignimbritov, po ktorých nasledoval výzdvih lávového dómu na okrajoch kaldery. Neskoršia aktivita viedla k výlevom andezitových láv a k niekoľkým kolapsom vulkanickej stavby. Najmladšie prejavy sopečnej činnosťi sa dajú násť na juhovýchodných a juhozápadných svahoch. V súčasnosti sopka nejaví žiadne známky aktivity.
Lifestyles of the Rich and Famous

„Lifestyles of the Rich and Famous“ je prvá skladba hudobnej pop punkovej skupiny Good Charlotte na albume "The Young and the Hopeless". V piesni sa spieva o ľuďoch, ktorí majú milióny dolárov. Kapela hrá vo videoklipe vo väzenskej cele. Videoklip sa umiestnil v hitparáde Billboard Hot 100 časopisu Billboard v prvej dvadsiatke.
Cháridža

Cháridža (iné názvy: cháridžíja, (al-)chawáridž, cháridžovci, cháridžiti, charidžiti; arabs. الخوارج - "al-chawáridž", sg. cháridží, odv. z خرج - "charadža", dosl. "odísť, opustiť") je najstaršia islamská sekta. Vznikla roku 657 počas mocenského zápasu medzi Alím, Mohamedovým bratrancom a zaťom, a Mu‘áwijom, bratrancom chalífu Usmána. Vojská oboch sa stretli pri Siffíne. Keď začal Ali získavať prevahu, vyzval ho Mu‘áwija k dohode na základe rozsudku podľa Koránu, na čo Alí pristúpil. Niekoľko tisíc rozčarovaných radikálov vzápätí opustilo Alího tábor, pretože boli presvedčení, že súd v takýchto prípadoch patrí jedine Bohu. Uchýlili sa do dediny Harúra. Alího konanie vyhlásili za hriech a v roku 661 jeden z príslušníkov sekty, Abd ar-Rahmán Ibn Muldžim, Alího zavraždil.
Pri voľbe chalífu zdôrazňovala cháridža etické kvality kandidáta bez ohľadu na jeho pôvod: chalífom sa podľa nich môže stať ktokoľvek, kto žije v prísnom súlade s islamom. Na základe svojich prísnych etických požiadaviek vyhlásili všetkých ostatných moslimov za bezvercov, napádali svojich nepriateľov a prísne trestali všetko, čo považovali za hriech.
Od 7. storočia sa cháridža začala štiepiť na medzi sebou vzájomne súperiace frakcie. Umiernená cháridžovská skupina ibádíja je dodnes aktívna v Líbyii (Džabal Nafúsa) a v Tunisku (Džerba).
Aracar

Aracar je stratovulkán, nachádzajúci sa v argentínskej provincii Salta, neďaleko hraníc s Čile. Vrchol sopky je ukončený 1,5 km širokým kráterom, v ktorom sa v súčasnosti nachádza malé jazierko.
Vývoj sopky začal už v pliocéne a mal tri hlavné erupčné fázy. Stavba sopky je tvorená prevažne andezitmi a dacitmi. V roku 1993 bola hlásená menšia freatická erupcia z hlavného krátera.
Sporulácia

Sporulácia alebo tvorba spór alebo (v istých kontextoch) rozmnožovanie spórami je proces prirodzenej tvorby spór mikroorganizmov (baktérií, húb a podobne).
Antofagasta de la Sierra

Antofagasta de la Sierra môže byť:
Vážený priemer nákladov na kapitál

Vážený priemer nákladov na kapitál alebo priemerné vážené náklady kapitálu (, skrátene "WACC") je úroková miera používaná vo finančnom rozhodovaní, ktorá vyjadruje priemernú cenu, ktorú musí firma zarobiť a zároveň zaplatiť vlastníkom a veriteľom.
Vzorec WACC.
Zápis WACC sa uvádza v tvare:
kde:
Vstupné údaje.
Náklady na cudzí kapitál sa odhadujú z trhových cien cudzieho kapitálu, ktorý môže mať rôzne formy, napr. dlhopisy, bankové úvery, lízingové financovanie. Cena cudzieho kapitálu môže zahŕňať viacero komponentov, napr. ako úroky, disážio alebo ďalšie výdavky (napr. poplatky spojené so získaním úveru).
Na odhad nákladov na vlastný kapitál sa používa viacero metód. Najznámejšia metóda je model CAPM (capital asset pricing model).
WACC a kapitálová štruktúra podniku.
Vzájomné vzťahy nákladov kapitálu a kapitálovej štruktúry podniku rozpracovali na základe svojich modelov, tzv. teorémy invariancie známych aj pod názvom teorémy M&amp;M, ekonómovia Merton H. Miller a Franco Modigliani.
LAMP

LAMP môže byť:
Výtrus

Výtrus alebo spóra môže byť:
Výtrus môže byť aj trus.
Zoznam hornín

Toto je zoznam hornín.
Antofagasta de la Sierra (sopka)

Antofagasta de la Sierra je názov menšieho vulkanického poľa, pozostávajúceho z niekoľkých troskových kužeľov, nachádzajúceho sa bokom od hlavnej andskej vulkanickej reťaze v argentínskej provincii Catamarca. Troskové kužele a s nimi asociované lávové prúdy su zložené prevažne z bazaltov a andezitov. Bližšie údaje o poslednej aktivite nie sú známe, no vzhľad hornín vyzerá pomerne sviežo, čo poukazuje na ich pomerne mladý vek.
Cerro el Cóndor

Cerro el Cóndor je neaktívny stratovulkán, nachádzajúci sa v Argentíne. Je to jeden z mála masívnejších stratovulkánov (výška 6 532 m), nachádzajúci úplne na argentínskom území (väčšina sopečných útvarov Argentíny je sústredená pozdĺž hraníc s Čile. Sopka leží v staršej, 2,5 km širokej kaldere a jej vrchol je pokrytý niekoľkými krátermi a troskovými kužeľmi, ktoré boli zdrojmi viacerých lávových prúdov. Samotné centrum je staršie (pleistocénne), no satelitné krátery vyprodukovali aj mladšie (holocénne) lávy.
Výtrus (rozmnožovacie teliesko)

Výtrus alebo spóra alebo agaméta je jednobunkové (alebo niekoľkobunkové) rozmnožovacie teliesko, ktoré sa oddelí od organizmu (spravidla baktérie, rastliny, huby) a bez oplodnenia splodí nového jedinca. 
Delenie 1:
Delenie 2:
Peinado

Peinado je v súčasnosti neaktívny stratovulkán, nachádzajúci sa v argentínskej provincii Salta. Sopka je pomerne mladá (jedna z najmladších v regióne). Vrchol vysokého vulkánu, ako aj severozápadných stien je pokrytý pyroklastickým materiálom, pochádzajúcim z erupcií hlavného krátera. V širšom okolí sopky sa nachádzajú viaceré troskové kužele, maary a lávové prúdy, sledujúce severojužnú vulkanickú zlomovú líniu, ktorá však nemá priamy súvis s vulkanizmom Peinada.
Robledo

Robledo môže byť:
Klíčenie

Klíčenie alebo germinácia môže byť:
Robledo (sopka)

Robledo je názov vulkanickej kaldery, nachádzajúcej sa v severozápadnej časti Argentíny. Na južnom okraji kaldery sa nachádza lávový dóm "Cerro Blanco del Robledo" holocénneho veku. Okolie dómu je pokryté hrubšou vrstvou pemzových uloženín. V 90. rokoch 20. storočia bol satelitom potvrdený pokles kalderového dna.
Tipas

Tipas je názov vulkanického komplexu, nachádzajúceho sa v severozápadnej časti Argentíny v provincii Salta, asi 10 km južne od stratovulkánu Nevados Ojos del Salado. Komplex pozostáva z viacerých kráterov, troskových kužeľov, lávových dómov a prúdov, pokrývajúcich plochu asi 25 km2. Vek poslednej erupcie nie je doložený, no viaceré sopečné produkty a formy vykazujú pomerne nedávny vek.
Karen Clicheová

Karen Clicheová (* 22. júl 1976, Sept-Îles, Kanada) je kanadská herečka a modelka.
Narodila sa v Kanade, ale jej otec bol vojak, a tak bola nútená často sa sťahovať a vyrastala aj v iných krajinách, ako napr. USA a Nemecko. Do školy chodila v Montreale do 12 rokov. Počas strednej školy chodila na divadelné krúžky a objavila sa v niekoľkých divadelných predstaveniach. Keď skončila strednú školu, na vysokej škole vyštudovala psychológiu.
Od 14 rokov pracovala popri škole v miestnej reštaurácii, neskôr začala pracovať v kaderníctve, kde sa jej naskytla príležitosť stať sa modelkou pre jednu modelingovú agentúru. Kvôli tejto práci žila chvíľu v Miláne spolu s tromi ďalšími modelkami. Neskôr sa stala herečkou.
Kaplnka svätého Ondreja apoštola

Kaplnka sv. Ondreja apoštola je baroková kaplnka, postavená začiatkom 18. storočia v Novom Meste nad Váhom. Pôvodne patrila k mestskému chudobincu, ktorého predchodcom bol útulok pre novomestských žobrákov z roku 1643. Má bohato zdobený drevený barokový oltár.
Pestroň

Pestroň je oficiálne slovenské rodové meno latinského rodu "Zerynthia"; neformálne medzi entomológmi aj meno latinských rodov zo skupiny (tribus) Zerynthiini (v staršom alebo v novšom ponímaní) a v širšom zmysle aj všetkých rodov z podčeľade jasone okrem rodu jasoň.
MxPx

MxPx je americká punk rocková skupina, známa tiež ako Magnified Plaid, či MP. Skupinu založili v roku 1992 v Bremertone v štáte Washington, USA Mike Herrera, Yuri Ruley a Andy Husted.
Mike Herrera, Yuri Ruley i Andy Husted začali hrať už ako 15-roční. Celá trojica chodila do Central Kitsap High School neďaleko Silverdale v štáte Washington v USA. Ich hudobná tvorba bola inšpirovaná skupinami ako NOFX, The Descendents, či ďalšími skupinami hrajúcimi skate punk. Nazvali sa Magnified Plaid, no názov sa im nepáčil a tak ho zredukovali na M.P. Na plagátoch na svoje koncerty, ktoré vyrábal Yuri, si za "M" a "P" vkladali "x".
V roku 1995 zo skupiny Andy Husted, ktorého nahradil Tom Wisniewski.
Festival Song

„Festival Song“ je tretí singel Good Charlotte z ich albumu "Good Charlotte". Videoklip k skladbe predstavil skupinu na veľkom koncerte. Ukazuje tiež zábery zo zákulisia po koncerte s hŕstkou fanúšikov. Videoklip režíroval Mark Webb.
Bhutanitis

Bhutanitis, po slovensky pestroň (niekedy neformálne aj "pestrokrídlovec") je rod motýľov z podčeľade jasone ("Parnassinae") a čeľade vidlochvostovité ("Papilionidae").
Billboard Hot 100

Billboard Hot 100 je najprestížnejší rebríček hranosti piesní v USA. Hitparáda sa zostavuje každý týždeň už od roku 1941. Billboard Hot 100 je uverejňovaná v známom hudobnom časopise Billboard. Zostavovaný je na základe predaja fyzických a digitálnych kópií, hranosti v rádiách a streamovania piesní v Spojených štátoch amerických 
Prvou "Hot 100" #1 piesňou bola „Poor Little Fool“ od Rickyho Nelsona zo 4. septembra, 1958. Súčasným number-one hitom týždňa, končiacim sa 30. júla 2022, je pieseň "About Damn Time" od Lizzo
Pred "Hot 100" érou.
Pred "Hot 100" érou boli nasledujúce rebríčky:
Súčasnosť.
K vyčísleniu rebríčku sa zahŕňa: 
Pravidlá.
V roku 1998 sa Hot 100 zmenilo a od tohto roka rebríček zahŕňa aj piesne z albumov. Predtým sa pieseň mohla zúčastniť v rebríčku len ako singel.
Zoznam skladieb, ktoré sa nedostali do Hot 100 kvôli tomuto pravidlu, ale boli úspešné v "Hot 100 Airplay":
Desiatková číselná sústava

Desiatková (číselná) sústava alebo dekadická (číselná) sústava (zo ) je číselná sústava, ktorej základom je číslo 10.
Používala sa už v starovekom Grécku, no vtedy to bola ešte nepozičná číselná sústava. Číslice sa označovali písmenami gréckej abecedy. Európa sa s desiatkovou sústavou oboznámila prostredníctvom Arabov v 12. storočí, od ktorých tiež prevzala konkrétne tvary cifier. Preto sa cifrám tejto sústavy (0, 1, 2, 3, 4, 5, 6, 7, 8, 9) hovorí aj arabské.
Rob Janoff

Rob Janoff je grafický dizajnér, známy ako tvorca prvej verzie loga Apple Inc.
V roku 1977 pracoval pre Regisa McKEnna ako výtvarný riaditeľ. Okrem toho pracoval aj na reklamnných materiáloch Apple. Neskôr tiež aj pre spoločnosti IBM alebo Intel.
Objemový prietok

Objemový prietok alebo prietok alebo prietokové množstvo alebo prietokový objem je množstvo tekutiny (kvapaliny, plynu), prachu, granulátu a podobne, ktoré prejde daným prierezom (napríklad istým miestom rieky) za istý čas. Základná jednotka sú metre kubické za sekundu. 
Vzorec: formula_1
Prietok

Prietok môže byť:
Daniela Kuffelová

Daniela Kuffelová (* 12. november 1965, Trnava) je slovenská herečka. Členka Divadla Andreja Bagara v Nitre od roku 1988. Má jedného syna Michaela, ktorý sa tiež venuje herectvu.
Patrí medzi výrazné a univerzálne divadelné a dabingové herečky na Slovensku. Po skončení hudobno-dramatického odboru na Brnianskom konzervatóriu v roku 1985 sa jej prvým profesionálnym divadelným pôsobiskom stal Martin. Tu počas troch sezón vytvorila v Divadle Slovenského národného povstania približne dvadsiatku postáv. Z nich spomeňme aspoň Adinu v "Dotykoch a spojeniach", v inscenácii, s ktorou Divadlo SNP Martin získalo viacero ocenení na európskych divadelných festivaloch. V roku 1988 jej angažmán ponúkli v Nitre.
Herečkou Nitrianskeho Divadla Andreja Bagara je dodnes. Ako sama uviedla v jednom rozhovore najlepšie sa cíti, keď hrá v komédiách.
Dabingu sa Daniela Kuffelová naplno venuje druhé desaťročie. Jej prvým seriálom bola "Anna zo Zeleného domu". Získala ocenenie Zlatá slučka za dabing v seriáli "Krehké vzťahy".
Odmocnina

n-tá odmocnina z čísla "x" je také číslo "y", pre ktoré platí, že "y" × "y" × … "y" = "x", kde "y" sa v súčine vyskytuje n-krát. Odmocnina je inverznou funkciou k mocnine. Platí, že n-tá odmocnina čísla "x" sa rovná 1/n-tej mocnine čísla "x":
Vlastnosti.
Druhá odmocnina.
Číslo, ktoré sa odmocňuje, je nutné rozdeliť na súčin (násobenie) dvoch rovnakých čísiel: formula_2, pretože 9 = 3 × 3.
Hodnoty druhej odmocniny ako funkcie musia byť jednoznačné, sú to teda iba nezáporné čísla. Definičný obor aj obor hodnôt funkcie druhá odmocnina sú nezáporné reálne čísla.
Tretia odmocnina.
Obdobne ako pri druhej odmocnine, odmocňované číslo je potreba vyjadriť ako súčin troch rovnakých čísel. To znamená, že napríklad tretia odmocnina z 8 je 2, teda formula_3, pretože číslo osem môžem napísať ako súčin 2 × 2 × 2.
Tretiu odmocninu možno aplikovať i na záporné čísla, napríklad formula_4, pretože -8 možno zapísať ako -2 x -2= -4 ale preto lebo je to na tretiu a odmocnina z tretej je záporná ale 4 je parné číslo tak bude -2 lebo musíme to dať na základný tvar a 4 sa da deliť s 2. 
Vyššie odmocniny.
Štvrtá a ďalšie odmocniny fungujú na tom istom princípe, záleží len od toho, aká hodnota je nad odmocninou. 
Kladné čísla možno odmocniť akoukoľvek mocninou. Záporné čísla je možné odmocniť len nepárnou odmocninou (treťou, piatou, siedmou...). Nie je možné (v množine reálnych čísiel) ich odmocniť párnou odmocninou (druhou, štvrtou, šiestou...), pretože súčin párneho počtu rovnakých čísiel je vždy nezáporné číslo: 2 × 2 = 4, ale aj (−2) × (−2) = 4. Výsledky párnych odmocnín zo záporných čísiel sa však dajú získať v množine komplexných čísiel.
Shrek (postava)

Shrek je rozprávková postava (zlobor) účinkujúca v rovnomennom celovečernom animovanom filme, z dielne spoločnosti Dreamworks Animation. Hlas mu prepožičal americký herec Mike Myers.
Bhutanitis thaidina

Bhutanitis thaidina (Blanchard, 1871) je motýľ z čeľade vidlochvostovité ("Papilionidae").
Poddruhom je "Bhutanitis thaidina dongchuanensis" (Lee, 1986). Juhočínske "Bhutanitis yulongensis" a "Bhutanitis nigrilima" považuje napr. Chou 1992 za samostatné druhy, kým iní autori, napr. Igarashi 2003, za poddruhy alebo synonymá "Bhutanitis thaidina".
"Bhutanitis thaidina" sa vyskytuje v Ázii, hlavne v Tibete a v Číne. Jeho húsenica žije na vlkovci "Aristolochia moupinensis".
Zoznam kalvínskych farárov v Lučenci do roku 1918

Toto je zoznam farárov Reformovanej kresťanskej cirkvi (kalvínskych), ktorí pôsobili v Lučenci do roku 1918.
Końskowola

Końskowola je dedina v juhovýchodnom Poľsku, situovaná medzi mestami Puławy a Lublin, neďaleko Kurówa, na brehu rieky Kurówka. Je hlavným strediskom rovnomennej gminy v powiate Puławy (Lubelské vojvodstvo). V roku 2004 v nej žilo 2188 obyvateľov.
Dejiny.
Dedina bola založená pravdepodobne v 14. storočí, pod názvom "Witowska Wola". Súčasné pomenovanie nesie od 19. storočia. V roku 1532 získala mestské práva, štatút mesta jej patril do administratívnej reformy v roku 1870. Počas druhej svetovej vojny tu vzniklo židovské geto, do ktorého boli sústreďovaní aj židia zo zahraničia, najmä Slovenska, odkiaľ boli v roku 1942 odvezení do koncentračného tábora Sobibor. V roku 1944 tu prebiehali ťažké boje medzi partizánmi a nacistickými vojskami.
Audacity

Audacity je slobodný open source, multiplatformový program na úpravu digitálneho zvuku. Zdrojový kód Audacity je uvoľnený pod GNU General Public License a je dostupný na platformách Microsoft windows, Linux, Mac OS X, BSD. Grafické užívateľské rozhranie editoru bolo vytvorené za pomoci wxWidgets knižnice, vďaka čomu program vyzerá na rozličných platformách natívne (prirodzene).
Audacity vytvorili Dominikom Mazzonim a Roger Dannenberg ako študenti na univerzite Carnegie-Mellon University na jeseň roku 1999. 28. mája 2000 vydali prvú oficiálnu verzia 0.8. Dominic Mazzoni je stále hlavný vývojár Audacity.
Použitie.
Audacity môže byť použitý okrem priameho nahrávania zvuku z rozličných zdrojov, aj na spracovanie a import / export nahrávok v rozličných formátoch, spracovanie podcastingu ale aj na prehrávanie MIDI. Na webovej stránke programu sú k dispozícii návody nielen v anglickom jazyku, ktoré vysvetľujú, ako s Audacity pracovať. Program je preložený aj do slovenčiny.
ΜTorrent

µTorrent ("tiež uTorrent, mTorrent") je freewarový klient P2P pre sieť BitTorrent napísaný v jazyku C++. Bol navrhnutý pre čo najmenšie hardwarové nároky počítača a zároveň zachovanie pokročilých funkcií, ktoré sú aj u ostatných klientov siete BitTorrent, ako napríklad Azureus. Jeho pôvodný autor je švédsky programátor Ludvig Strigeus („Ludde“).
Verzia pre Mac OS.
Samostatná verzia μTorrent pre Mac OS X 10.5 (skrátene "μMac") bola vo vývoji niekoľko rokov. Od 27.novembra 2008 je beta verzia (pre Intel x86 a PPC) k dispozícii na stiahnutie v samostatnej sekcii na webových stránkach.
SeaMonkey

SeaMonkey je slobodný a multiplatformový balík internetových aplikácií. Jeho súčasťou je internetový prehliadač, e-mailový klient, XHTML a HTML editor a IRC klient. Tento balík nadväzuje na sadu Mozilla Suite, ktorej vývoj bol v roku 2005 ukončený. Je šírený pod licenciou MPL/GPL.
Webový prehliadač je založený na vykresľovacom jadre Gecko spĺňajúcom štandardy XHTML a CSS. Gecko je rýchly a robustný nástroj, ktorý je otvorený, prenosný, rozšíriteľný a ľahko upraviteľný. Používa sa v množstve ďalších .
Ďalšou použitou technológiou je XUL (rozšíriteľné používateľské rozhranie "eXtensible User-interface Language"). Ide o prenosnú technológiu používateľského rozhrania založenú na XML. Táto technológia umožňuje vývojárom definovať od systému nezávislé grafické používateľské rozhranie použitím zmesi XML, XHTML, CSS a ECMAScriptu (JavaScript).
História.
10. marca 2005 Mozilla Foundation oznámila, že už nebude vydávať ďalšie verzie balíka Mozilla Suite a verzia 1.7.x je posledná. Jej cieľom bolo zamerať sa na vývoj samostatných aplikácií ako Firefox či Thunderbird. Napriek tomu zdôraznila, že bude hosťovať komunitný projekt, ktorý sa bude snažiť o pokračovanie vývoja. Tým je teraz SeaMonkey Council, ktorý projekt spravuje pod novým menom SeaMonkey.
Voľba názvu a loga.
Najmä z dôvodu odlíšenia od produktu, ktorý pôvodne vyvíjala Mozilla Foundation, a ktorý bol v tej dobe ešte udržiavaný na úrovni bezpečnostných aktualizácií, bolo nutné zvoliť nový názov projektu. 2. júla 2005 bolo potvrdené meno SeaMonkey, pôvodne používané ako kódové označenie vývojových verzií Mozilla Suite. 
Na nové logo bola vyhlásená súťaž. Z veľkého množstva návrhov bol vybraný víťazný.
SeaMonkey Council.
Ľudia zodpovední za chod projektu a riadenie vývoja sa označujú ako SeaMonkey Council. V súčasnosti (júl 2013) sú to nasledujúce osoby:
Bugzilla

Bugzilla je open source webová aplikácia pre sledovanie chýb ("bug tracking") pôvodne vyvinutá a používaná organizáciou Mozilla Foundation.Tento softvér sa využíva v mnohých proprietárnych aj open source projektoch.
Bugzilla potrebuje k svojej činnosti nainštalovaný webový server (napr. Apache) a databázový systém (napr. MySQL alebo PostgreSQL). Chybu môže vložiť hocikto a každá chyba je priradená konkrétnemu vývojárovi. U každej chyby je možné evidovať rad parametrov (opis, stav, závažnosť, a pod.) a je možné k nej pridávať komentáre, záplaty ("patches"), ukážky danej chyby a pod.
Význam pojmu chyba ("bug") je tu veľmi obecný, keďže sa táto aplikácia používa nie len pre evidenciu chýb v pravom zmysle slova, ale i pre návrhy na vylepšenie a požiadavky nových funkcií. Podobné aplikácie sa z tohoto dôvodu často nenazývajú ako nástroje pre "bug tracking" ale ako nástroje pre "issue tracking".
História.
Bugzilla bola pôvodne napísaná Terrym Weissmanem v roku 1998 ako open source náhrada obdobného systému používaného v Netscape Communications. Pôvodne bola napísaná v Tcl, ale ešte pred zverejnením bola prepísaná do Perlu. Prvá dostupná verzia bola Bugzilla 2.0.
Požiadavky pre inštaláciu.
Presné požiadavky pre inštaláciu popisujú poznámky k vydaniu (napr. k verzii 2.18.3) a patrí medzi ne:
Minimo

Minimo (zo slov „Mini Mozilla“) je webový prehliadač pre mobilné zariadenia typu PDA, ktorý je založený na Mozille. Okrem samotného prehliadača je cieľom uľahčiť používanie Mozilly v zariadeniach, ktoré sú limitované zdrojom (CPU, RAM a pod.).
Hlavným tvorcom tohto prehliadača je Doug Turner, ktorý vedie projekt od jeho začiatku. Ten bol zamestnaný organizáciou Mozilla Foundation pre prácu na plný úväzok na Minime v decembri 2004. Vývoj Minima bol tiež financovaný spoločnosťou Nokia.
Projekt "Minimo" bol ukončený bez vydania finálnej verzie, nahradil ho iný projekt prehliadača pre mobilné zariadenia nazvaný "Fennec".
Adolf Adámek

Podplukovník Adolf Adámek (* 5. jún 1903, Plzeň, Česko – † 19. október 1949, Plzeň, Česko) bol menej známy český dôstojník, podplukovník čs. letectva, entomológ, hlavne lepidopterológ. 
Život.
Narodil sa v roku 1903 v Plzni. Národnosti bol českej. Po skončení základnej školy pôsobil ako vojak z povolania - dôstojník čs. letectva a za okupácie vrchný tajomník v Plzni. Zapojil sa do odboja počas druhej svetovej vojny. Neskôr bol nacistami zatknutý. Zomrel po vojne roku 1949 v Plzni na následky útrap počas väznenia. 
Dielo.
Patril medzi entomológov, ktorí boli aktívni aj publikačne. Písal články, ktoré zverejňoval v Časopise Čs. spol. entomologické a v brnianskych Entomologických listoch. Pre slovenskú entomológiu má význam hlavne jeho práca: "Druhy rodu Parnassius v povodí Moravy", z roku 1944, ktorá boli publikovaná v brnianskych Entomologických listoch. Tento článok bol zrejme jednou z prvých prác, ktorá sa komlexnejšie zaoberala rodom Parnassius na uzemí nášho štátu.
Zoznam rektorov kalvínskeho gymnázia v Lučenci

Toto je zoznam rektorov kalvínskeho gymnázia v Lučenci, ktoré vzniklo v roku 1590.
Dave Murray

Dave Michael Murray (23. december 1956, Londýn, Spojené kráľovstvo) je gitarista britskej heavy metalovej kapely Iron Maiden ku ktorej sa pripojil len dva mesiace po jej založení. Okrem hry na gitaru je aj autorom hudby a textov. Hrá na gitare Fender Stratocaster.
Je známi svojimi rýchlymi sólami, a je považovaný za jedného z najlepších gitaristov na svete. Ako jeden z mála není namyslený a je veľmi skromný. Jeho skromnosť spôsobilo to, že ako malý vyrastal vo veľmi chudobnej Škótsko-Írskej rodine.
Biografia.
Rodina Murrayovcov žila v chudobe a pohybovala sa v rôznych štvrtiach Londýna, čo znamená že bol šikanovaný a zapojený v rôznych konfliktoch. Ako malý hral futbal a kriket. V roku 1970 sa jeho rodina usadila v Claptone, a Murray sa pripojil ku gangu Skinheads a strávil veľa času na ulici. O hudbu sa začal zaujímať v 15 rokoch, keď v rádiu počul skladbu "Voodoo Child" od Jimiho Hendrixa. Jeho matka mu kúpila prvú gitaru - bola vyrobená z bazového dreva, zo strún mu krvácali prsty. Prvá solídna gitara, ktorú mal, bola Woolworth Top 20. Túto gitaru od neho neskôr odkúpil jeho kamarát Adrian Smith. S ním hral vo svojej prvej skupine Stone Free, kde Adrian spieval. Bol to práve Dave kto priviedol Adriana k hre na gitaru. Od tej doby hral Dave v mnoho kapelách dokedy v roku 1975 nestretol Steva Harrisa z Iron Maiden, ku ktorým sa pripojil. Krátko na to, po nezhodách s vtedajším spevákom Dennisom Wilcockom, Iron Maiden opustil a znova sa pridal k Adrianovi Smithovi a jeho kapele Urchin. Potom s nimi nahral singel zvaný "Black Leather Fantasy". Po singlu Dave skupinu Urchin opustil a vrátil sa do Iron Maiden odkiaľ odišiel spevák Wilcock.
Murrayov gitarový štýl počas celej jeho kariéry bol založený najmä na technike legato, ako napríklad pri singlu "The Trooper". Napísal skladby pre kapelu aj keď nebol vynaliezavý ako ostatní členovia kapely. Zvyčajne bol nútený písať texty a sústrediť sa na skladanie. Často spolupracuje hlavne s ďalšími členmi Iron Maiden.
Blaze (britská hudobná skupina)

Blaze je hudobná skupina, ktorá bola založená roku 1999 spevákom Blaze Bayleym po tom, ako ho vylúčili z Iron Maiden, pre ktorých naspieval albumy "Virtual XI" a "The X Factor". Naverboval gitaristov Steve Wraya a John Slatera, basgitaristu Roba Naylora a bubeníka menom Jeff Singer a spoločne vydali debutový album "Silicon Messiah". Po druhom albume "Tenth Dimesion", Singer a krátko na to Naylor opustili skupinu. Zvyšok členov sa tiež dlhšie na svojich pozíciách neohrial a Blaze skončil v kapele sám. Šťastie mu neprialo a hoci 17. septembra 2005 bola oficiálne ohlásená nová kompilácia, už v januári 2007 ostal Blaze Bayley sám a názov kapely zmenil na "Blaze Bayley".
Shrek

Shrek môže byť:
Diego Hartfield

Diego Hartfield (* 31. január 1981, Oberá, Argentína) je súčasný argentínsky profesionálny tenista.
Jonathan Eysseric

Jonathan Eysseric (* 27. máj 1990, Saint-Germain-en-Laye, Francúzsko) je súčasný francúzsky profesionálny tenista.
Flavio Cipolla

Flavio Cipolla (* 20. október 1983, Rím, Taliansko) je bývalý taliansky profesionálny tenista.
Julija Olehivna Vakulenková

Julija Olehivna Vakulenková (, ; * 10. júl 1983, Jalta, Ukrajina) je súčasná ukrajinská profesionálna tenistka.
Violončelový koncert (Dvořák)

Violončelový koncert h-mol, Op. 104 je dielo českého skladateľa Antonína Dvořáka.
Dielo.
Dielo je druhým skladateľovým pokusom o violončelový koncert. Prvý siaha ešte do začiatkov Dvořákovej kariéry, roku 1865. Vtedy zložil violončelový koncert v tónine A-dur, s dielom však nebol spokojný. Mal hotový len klavírny sprievod a do orchestrácie sa už nepustil. Z tohto dôvodu je dielo neživotné. 
Dvořák počas ďalších rokov viackrát dostal požiadavku na zloženie violončelového koncertu. Vždy ju však zamietol, pretože nepovažoval violončelo za nástroj vhodný pre sólové uplatnenie. Prekážali mu hlavne jeho najvyššie a najhlbšie polohy. Cesty umelca sú však nevyspytateľné, a tak si Ďvořák nakoniec vybral práve violončelo pre vyjadrenie svojej nostalgickej nálady pri odchode z Ameriky a na druhej strane veľkej radosti z návratu do vlasti. Sám sa vyjadril v tom zmysle, že z rozhodnutia napísať violončelový koncert bol najviac prekvapený azda on sám. 
Koncert Dvořák zložil v závere svojho pôsobenia na konzervatóriu v New Yorku. Dielu dal však dnešnú podobu až po návrate do Čiech, kde výrazne rozšíril záver a viac tematicky previazal všetky tri vety. Dielo zložil pre violončelistu Hanuše Wihana, avšak kvôli nezhodám, ktoré spôsobili Wihanove návrhy na revíziu koncertu, dielo neuviedol do života. Koncert nakoniec na londýnskej premiére v roku 1896 zahral Leo Stern, s orchestrom pod vedením Dvořáka. Dielo malo veľký úspech. Johannes Brahms, ktorý partitúru videl ešte pre premiérou sa vzrušene vyjadril: "Prečo som len, do čerta nevedel, že je možné napísať violončelový koncert ako je tento? Keby som to vedel, už dávno by som nejaký napísal."
Koncert má tri vety:
Zloženie orchestra: 2 flauty, pikola, 2 hoboje, 2 klarinety, 2 fagoty, 3 lesné rohy, 2 trúbky, 3 pozauny, tuba, tympany, triangel, sláčikové nástroje (1. a 2. husle, violy, violončelá, kontrabasy). Typická dĺžka skladby je približne 37 minút.
Pre dielo je charakteristická bohatá melodika a silné citové zafarbenie. Prvá veta začína dlhou predohrou orchestra, ktorý predvedie hlavnú i vedľajšiu tému. Až potom vstúpi violončelo, ktoré rozvedie obe témy. Druhá veta je lyrické a vrúcne adagio. V strednej časti vety Dvořák použil melódiu svojej vlastnej piesne "Kéž duch můj sám", čo bola obľúbená pieseň Dvořákovej švagriny Josefíny Kaunitzovej, ktorá ťažko ochorela počas kompozície koncertu. Po jej smrti tento melodický motív zakomponoval aj do záverečnej časti treťej vety. Tá je veľmi energická, i keď nie je v príliš rýchlom tempe. Má formu ronda a je zakončená epilógom, v ktorom je pripomenutá melódia spomínanej piesne i hlavná téma prvej vety.
Dvořákov violončelový koncert je nielen základným dielom violončelového repertoáru, ale patrí do zlatého fondu svetovej hudobnej tvorby vôbec. Spolu s 9. symfóniou je to najčastejšie uvádzané Dvořákovo dielo.
Pozri aj.
Antonín Dvořák
Séverine Bremondová

Séverine Brémondová (* 14. august 1979, Montpellier, Francúzsko) je bývalá francúzska tenistka.
Ostrov svätého Félixa

Ostrov svätého Félixa (po španielsky "Isla San Félix") je neobývaný ostrov vulkanického pôvodu pod správou Čile, nachádzajúci sa v Pacifiku, asi východne od pobrežia Južnej Ameriky. Plocha ostrova je , najvyšší bod je "Cerro Amarillo" na západnom okraji ostrova – . Patrí do súostrovia Islas Desventuradas.
Cerro Amarillo je miestom, kde sa nachádzajú najmladšie produkty vulkanickej aktivity – lávové prúdy hawaiitových hornín nie sú staršie ako pár storočí.
Jelena Sergejevna Vesninová

Jelena Sergejevna Vesninová, (* 1. august 1986, Ľvov, Ukrajina) je súčasná ruská profesionálna tenistka. Počas svojej kariéry vyhrala 3 turnaje WTA vo štvorhre.Vesnina je dvojnásobná grandslamová šampiónka vo štvorhre, po tom, čo vyhral 2013 French Open a 2014 US Open s Ekaterinou Makarovou.Trénoval ju ote Sergej. Matka je Irina (učiteľka). Brat, Dmitriy, je študent a tenisový tréner. Jej manžel je Pavel Tabuntsov (od novembra 2015) . Vo veku 7 rokov začal hrať na športovej škole v Soči (prvý tréner bol Jurij Judkin, ktorý tiež trénoval Sharapovu) . Obľúbené plochy sú íl, hard. Zaujímavé pre ňu sú futbal, basketbal, ľadový hokej. Rada číta, nakupuje, pozerá filmy , počúva hudbu , tanecuje ,chodí vonku s priateľmi, cestuje a varí. Obľúbený typ hudby je pop. Obľúbení umelci sú U2, Adele a Pink. Obdivuje Steffi Grafovú. Obľúbené mesta sú Rím a Soči (ďalej len "dve najkrajšie a najteplejšie miest na svete").
Themis

Themis (2. pád Themidy) alebo Themida alebo Temis (gr. Θέμις - Themis) je grécka bohyňa nebeského alebo prirodzeného poriadku. Podľa Hesioda bola dcérou boha neba Urana a bohyne Zeme Gaie.
Dcéry.
Niekedy sa považuje za druhú Diovu manželku, pretože s ním mala deväť dcér:
Themis a Dika.
S Dikou , bohyňou spravodlivosti, stávali pri Diovi, keď vykonával sudcovskú funkciu. Museli byť obe prítomné, lebo zákonný poriadok a spravodlivosť sú síce dve odlišné veci, ale pri správnom rozsudku by mali byť v súlade.
U Rimanov Themis a Dika splynuli do jedinej bohyne práva a spravodlivosti, Iustitie.
Podľa niektorých autorov mala ešte dvoch synov s Titanom Íapetom - Prometea a Epimetea. Iní za ich matku pokladajú Okeanovnu Klymenu.
Mytológia.
Themis postavila veštiareň v Delfách a sama bola veštkyňou. Podľa inej legendy Themis dostala veštiareň v Delfách od Gaie a neskôr ju dala Foibé, ktorá ju darovala svojmu vnukovi Apolónovi k narodeninám. Podľa Efóra Themis pomohla Apolónovi nájsť veštiareň s úmyslom pomôcť ľudstvu. Niektoré príklady jej videní:
V Homérovej "Iliade" ju Zeus poveril úlohou zvolať bohov na radu na Olympe.
Themis bola prítomná na ostrove Dilos, kde bola svedkom narodenia Apolóna, a kŕmila ho nektárom a ambróziou. Vo svojom diele "De Astronomica" Hyginus uvádza Themis okrem Amalthei ako pestúnku a ošetrovateľku mladého Dia. V jednom Pindarovom fragmente Themis priniesli Moiry (v tejto verzii nie jej dcéry) z prameňov Okeánu na Olymp, kde sa stala prvou Diovou manželkou (a nie druhou) a ním matkou Hór.
Podľa stratenej knihy "Cyper" Stasína Cyperského Themis a Zeus spoločne zosnovali začiatok trójskej vojny.Podľa Quinta zo Smyrny, keď sa bohovia vzopreli Diovým príkazom a začali medzi sebou bojovať po stvorení trójskeho koňa, Themis ich zastavila tým, že ich varovala pred Diovým hnevom.
V orfických „"Rapsodických teogóniách"" alebo Rapsódiách (1. storočie pred Kr. / n. l.)[41] Nyx (Noc) prorokovala, že Themis zostane pannou, kým Rheia neporodí Kronovi dieťa.
Themis zohrala úlohu aj pri dospievaní Erosa, mladého boha lásky. Podľa Porfýria sa jeho matka Afrodita obávala, že jej syn Eros zostane navždy dieťaťom, a priviedla ho k Themis. Themis jej povedala, aby dala Erosovi brata, pretože pre svoju samotu nerástol. Afrodita potom porodila iného boha lásky, Antérosa (čo znamená „protimilovník"), a Eros rástol vždy, keď bol v jeho blízkosti. Ale vždy, keď bol Antéros preč, Eros sa zmenšil do svojej predchádzajúcej, malej podoby.
Keď sa štyria krétski muži (Aegolius, Celeus, Cerberus a Laius) vlámali do posvätnej jaskyne na Kréte, kde Rheia porodila Dia, aby ukradli časť medu, ktorý tam vyprodukovali posvätné včely, Themis a jej dcéry sudičky presvedčili Dia, aby ich v posvätnej jaskyni nezabil, pretože považovali za bezbožné, aby niekto v jaskyni zomrel, a tak namiesto toho všetkých štyroch premenil na rôzne vtáky.